Številka: 110-28/2023-3150-1

Datum: 20. 4. 2023

Na podlagi 2. točke prvega odstavka 68. člena, drugega odstavka 69. in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1), Ministrstvo za digitalno preobrazbo objavlja prosto uradniško delovno mesto, za določen čas, do vrnitve začasno odsotne javne uslužbenke z materinskega in starševskega dopusta predvidoma do 20. 5. 2024, s polnim delovnim časom

**SEKRETAR (m/ž),** šifra DM 123, v Sekretariatu, Službi za evropska sredstva

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje) / visokošolska univerzitetna izobrazba (prejšnja) oz. specialistično izobraževanje po visokošolski izobrazbi (prejšnje) / specializacija po visokošolski strokovni izobrazbi (prejšnja) oz. magistrsko izobraževanje po visokošolski strokovni izobrazbi (prejšnje) / magisterij po visokošolski strokovni izobrazbi (prejšnja) oz. magistrsko izobraževanje (druga bolonjska stopnja) / magistrska izobrazba (druga bolonjska stopnja);
* najmanj 7 let delovnih izkušenj,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Naloge delovnega mesta:

* vodenje in sodelovanje v najzahtevnejših projektnih skupinah
* samostojno oblikovanje ključnih sistemskih rešitev in priprava drugih najzahtevnejših gradiv v okviru strukturnih investicijskih skladov v programskem obdobju 2014 - 2020 in 2021 - 2027 ter v okviru Načrta za okrevanje in odpornost
* samostojno izvajanje upravljalnih preverjanj v okviru sistema izvajanja evropske kohezijske politike in Načrta za okrevanje in odpornost
* nadzor nad izvajanjem skupne porabe skladov
* preverjanje vodenja ločenega računovodstva na ravni posamezne operacije
* opravljanje drugih najzahtevnejših nalog s področja finančnega nadzora, vrednotenj in upravljalnih preverjanj
* koordinacija in vodenje revizij revizijskega organa, Računskega sodišča RS, Evropskega računskega sodišča, Evropske komisije in drugih nadzornih organov
* koordinacija in usklajevanje operacij in drugih ukrepov v okviru virov EU z notranjimi operacijskimi enotami in z OU ter MF-CA
* zagotavljanje ustrezne revizijske sledi
* spremljanje sistema izvajanja v okviru izvajanja evropske kohezijske politike in Načrta za okrevanje in odpornost
* opravljanje drugih najzahtevnejših nalog po navodilu vodje

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe na posameznem delovnem mestu.

Na podlagi petega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. [58/03](http://www.uradni-list.si/1/objava.jsp?sop=2003-01-2931), s spremembami in dopolnitvami) se zahtevane delovne izkušnje skrajšajo za eno tretjino, v primeru, da ima kandidat magisterij znanosti, doktorat oziroma zaključen specialistični študij.

**Kandidat mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto/mesec/dan in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (verodostojne listine),
3. izjavo, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. izjavo, da za namen tega javnega natečaja dovoljuje Ministrstvu za digitalno preobrazbo pridobitev teh podatkov iz uradne evidence.

Prijavni obrazec je obvezna sestavina prijavne vloge posameznega kandidata.

V skladu z 61.a členom ZJU, se v izbirni postopek ne uvrsti kandidat, ki ne izpolnjuje natečajnih pogojev. Prepozno prispele vloge se ne uvrstijo v izbirni postopek.

V izbirnem postopku se bo strokovna usposobljenost kandidatov presojala na podlagi navedb v prijavnem obrazcu, priloženih pisnih izjavah in drugih dokazil ter na podlagi razgovora s kandidati. Natečajna komisija bo po potrebi izvedla dodatne faze izbirnega postopka.

Izbrani kandidat bo delo opravljal na uradniškem delovnem mestu sekretar brez imenovanja v naziv. Pravice oziroma obveznosti se mu določijo glede na uradniški naziv sekretar. Z izbranim kandidatom bo sklenjeno delovno razmerje za določen čas, do vrnitve začasno odsotne javne uslužbenke z materinskega in starševskega dopusta, in sicer s polnim delovnim časom predvidoma do 20. 5. 2024.

Izbrani kandidat bo delo opravljal v prostorih Ministrstva za digitalno preobrazbo, Davčna ulica 1, Ljubljana.

Kandidat vloži prijavo v pisni obliki, ki jo pošlje v zaprti ovojnici z označbo: »Za javno objavo delovnega mesta sekretar, šifra DM 123, v Ministrstvu za digitalno preobrazbo, Službi za evropska sredstva pod zap. številko »110-28/2023-3150-1« na naslov: Ministrstvo za digitalno preobrazbo, Davčna ulica 1, 1000 Ljubljana. Prijava je možna v roku 8 dneh po javni objavi. Za pisno obliko prijave se šteje tudi elektronska oblika, poslana na elektronski naslov: gp.mdp@gov.si, pri čemer veljavnost prijave ni pogojena z elektronskim podpisom.

Neizbrani kandidati bodo pisno obveščeni o neizboru, v roku 8 dni po zaključenem postopku izbire.

V zvezi z dodatnimi informacijami o izvedbi javne objave se lahko obrnete na elektronski naslov: mojca.kovacic1@gov.si ali telefonsko številko: 01 555 5809 (Mojca Kovačič).

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.

Dr. Emilija Stojmenova Duh

ministrica